CELEX: 32007D0603
Language: ro
Date: 2007-09-07 00:00:00
Title: 2007/603/CE: Decizia Comisiei din 7 septembrie 2007 de modificare a Deciziei 2001/618/CE pentru a include Slovacia în lista regiunilor indemne de boala Aujeszky și regiuni din Spania în lista regiunilor în care sunt în aplicare programe aprobate de control al bolii Aujeszky [notificată cu numărul C(2007) 4108] (Text cu relevanță pentru SEE )

8.9.2007   
            
            
               RO
            
            
               Jurnalul Oficial al Uniunii Europene
            
            
               L 236/7
            
         
      DECIZIA COMISIEI
   
   din 7 septembrie 2007
   de modificare a Deciziei 2001/618/CE pentru a include Slovacia în lista regiunilor indemne de boala Aujeszky și regiuni din Spania în lista regiunilor în care sunt în aplicare programe aprobate de control al bolii Aujeszky
   [notificată cu numărul C(2007) 4108]
   (Text cu relevanță pentru SEE)
   (2007/603/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 9 alineatul (2) și articolul 10 alineatul (2),
   întrucât:
   
               (1)
            
            
               Directiva 64/432/CEE prevede normele aplicabile schimburilor intracomunitare cu anumite animale. Articolul 9 din directiva menționată prevede programe naționale obligatorii pentru anumite boli contagioase, inclusiv boala Aujeszky, care urmează a fi prezentate Comisiei spre aprobare. De asemenea, în conformitate cu articolul 10 din Directiva 64/432/CEE, statele membre prezintă Comisei o documentație privind situația bolilor respective pe teritoriul lor.
            
         
               (2)
            
            
               Decizia 2001/618/CE a Comisiei din 23 iulie 2001 privind garanțiile suplimentare în legătură cu boala Aujeszky în schimburile intracomunitare cu porci, criteriile de furnizare a informațiilor despre această boală și de abrogare a Deciziilor 93/24/CEE și 93/244/CEE (2) conține, în anexa I, o listă cu state membre sau regiuni din state membre indemne de boala Aujeszky și în care vaccinarea este interzisă. Anexa II la Decizia 2001/618/CE conține o listă cu state membre sau regiuni din state membre în care sunt în aplicare programe de control al bolii Aujeszky.
            
         
               (3)
            
            
               În Slovacia este pus în aplicare de mai mulți ani un program de eradicare a bolii Aujeszky.
            
         
               (4)
            
            
               Slovacia a prezentat Comisiei documente justificative cu privire la statutul său de teritoriu indemn de boala Aujeszky, demonstrând că boala a fost eradicată din acest stat membru.
            
         
               (5)
            
            
               Comisia a examinat documentele prezentate de Slovacia și a constatat că acestea respectă articolul 10 alineatul (1) din Directiva 64/432/CEE. În consecință, acest stat membru trebuie inclus în lista din anexa I la Decizia 2001/618/CE.
            
         
               (6)
            
            
               În Spania este pus în aplicare de mai mulți ani un program de eradicare a bolii Aujeszky.
            
         
               (7)
            
            
               Spania a prezentat acum Comisiei documente justificative cu privire la programul pus în aplicare în comunitățile autonome Galicia, País Vasco, Asturias, Cantabria, Navarra, La Rioja și în provinciile León, Zamora, Palencia, Burgos, Valladolid și Ávila din comunitatea autonomă Castilla y León, precum și în provincia Las Palmas din Insulele Canare și a solicitat aprobarea acestui program.
            
         
               (8)
            
            
               Comisia a examinat documentele prezentate de Spania și a constatat că acestea respectă articolul 9 alineatul (1) din Directiva 64/432/CEE.
            
         
               (9)
            
            
               În consecință, lista din anexa II la Decizia 2001/618/CE trebuie modificată pentru a include aceste regiuni din Spania.
            
         
               (10)
            
            
               Prin urmare, Decizia 2001/618/CE ar trebui modificată în consecință.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele I și II la Decizia 2001/618/CE se înlocuiesc cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 7 septembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO 121, 29.7.1964, p. 1977/64. Directivă, astfel cum a fost modificată ultima dată prin Directiva 2006/104/CE (JO L 363, 20.12.2006, p. 352).
   
      (2)  JO L 215, 9.8.2001, p. 48. Decizie, astfel cum a fost modificată ultima dată prin Decizia 2006/911/CE (JO L 346, 9.12.2006, p. 41).
   
      ANEXĂ
      „
            ANEXA I
            State membre sau regiunile din state membre indemne de boala Aujeszky și în care vaccinarea este interzisă
            
                        Cod ISO
                     
                     
                        Statul membru
                     
                     
                        Regiuni
                     
                  
                        CZ
                     
                     
                        Republica Cehă
                     
                     
                        Toate regiunile
                     
                  
                        DK
                     
                     
                        Danemarca
                     
                     
                        Toate regiunile
                     
                  
                        DE
                     
                     
                        Germania
                     
                     
                        Toate regiunile
                     
                  
                        FR
                     
                     
                        Franța
                     
                     
                        Departamentele Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Cipru
                     
                     
                        Întregul teritoriu
                     
                  
                        LU
                     
                     
                        Luxemburg
                     
                     
                        Toate regiunile
                     
                  
                        AT
                     
                     
                        Austria
                     
                     
                        Întregul teritoriu
                     
                  
                        SK
                     
                     
                        Slovacia
                     
                     
                        Toate regiunile
                     
                  
                        FI
                     
                     
                        Finlanda
                     
                     
                        Toate regiunile
                     
                  
                        SE
                     
                     
                        Suedia
                     
                     
                        Toate regiunile
                     
                  
                        UK
                     
                     
                        Regatul Unit
                     
                     
                        Toate regiunile din Anglia, Scoția și Țara Galilor
                     
                  
         
            ANEXA II
            State membre sau regiuni din state membre în care sunt în aplicare programe aprobate de control al bolii Aujeszky
            
                        Cod ISO
                     
                     
                        Statul membru
                     
                     
                        Regiuni
                     
                  
                        BE
                     
                     
                        Belgia
                     
                     
                        Întregul teritoriu
                     
                  
                        ES
                     
                     
                        Spania
                     
                     
                        Teritoriul comunităților autonome Galicia, País Vasco, Asturias, Cantabria, Navarra, La Rioja
                        Teritoriul provinciilor León, Zamora, Palencia, Burgos, Valladolid și Ávila din comunitatea autonomă Castilla y León
                        Teritoriul provinciei Las Palmas din Insulele Canare
                     
                  
                        FR
                     
                     
                        Franța
                     
                     
                        Departamentele Côtes-d'Armor, Finistère, Ille-et-Vilaine, Morbihan și Nord
                     
                  
                        IT
                     
                     
                        Italia
                     
                     
                        Provincia Bolzano
                     
                  
                        NL
                     
                     
                        Țările de Jos
                     
                     
                        Întregul teritoriu
                     
                  ”